ΚΑΝΟΝΙΣΜΟΣ ( ΕΟΚ ) αριθ . 1680/91 ΤΗΣ ΕΠΙΤΡΟΠΗΣ της 17ης Ιουνίου 1991 για τροποποίηση του κανονισμού ( ΕΟΚ ) αριθ . 3668/90 για τις λεπτομέρειες εφαρμογής του καθεστώτος που εφαρμόζεται κατά την εισαγωγή προϊόντων που υπάγονται στους κωδικούς ΣΟ 0714 10 91, 0714 10 99, 0714 90 11 και 0714 90 19, καταγωγής των παρόντων συμβαλλομένων μερών της ΓΣΔΕ εκτός της Ταϊλάνδης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 430/87 του Συμβουλίου της 9ης Φεβρουαρίου 1987 σχετικά με το καθεστώς που εφαρμόζεται κατά την εισαγωγή προϊόντων που υπάγονται στους κωδικούς ΣΟ 0714 10 91, 0714 10 99, 0714 90 11 και 0714 90 19, καταγωγής ορισμένων τρίτων χωρών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3842 /90 ( 2 ), και ιδίως το άρθρο 2,

τον κανονισμό ( ΕΟΚ ) αριθ . 2727 /75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 4 ), και ιδίως το άρθρο 12 παράγραφος 2,

Εκτιμώντας :

ότι από την πείρα που αποκτήθηκε διαπιστώνεται ότι το χρονοδιάγραμμα για την υποβολή των αιτήσεων πιστοποιητικών εισαγωγής δημιουργεί διοικητικές δυσκολίες - ότι είναι συνεπώς, σκόπιμο να τροποποιηθεί το χρονοδιάγραμμα αυτό όσον αφορά τις ενδιαφερόμενες χώρες καταγωγής -

ότι στα πλαίσια του καθεστώτος εισαγωγής που προβλέπεται από τον κανονισμό ( ΕΟΚ ) αριθ . 3668/90 της Επιτροπής ( 5 ) η Ινδονησία έχει αναλάβει να συνεχίσει τη διοικητική συνεργασία με τις υπηρεσίες της Επιτροπής προκειμένου να υπάρξει εγγύηση καλής λειτουργίας των συναλλαγών των εν λόγω προϊόντων -

ότι αυτή η διοικητική συνεργασία περιλαμβάνει ορισμένους μηχανισμούς που εφαρμόστηκαν σε παρόμοιες περιπτώσεις, ιδίως όσον αφορά την εισαγωγή ποσοτήτων προϊόντων που υπερβαίνουν εκείνες που αναφέρονται στα πιστοποιητικά εισαγωγής - ότι από την πείρα που αποκτήθηκε αποδεικνύεται ότι πρέπει να προσδιοριστεί καλύτερα η λειτουργία των εν λόγω μηχανισμών, ιδίως όσον αφορά τη δράση της Επιτροπής -

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1

Ο κανονισμός ( ΕΟΚ ) αριθ . 3668/90 τροποποιείται ως εξής :

1 . Στο άρθρο 5 :

α ) Η παράγραφος 1 αντικαθίσταται από το ακόλουθο κείμενο :

"1 . Οι αιτήσεις πιστοποιητικών, για τα προϊόντα καταγωγής Ινδονησίας, υποβάλλονται στις αρμόδιες αρχές των κρατών μελών κάθε Δευτέρα μέχρι τις 13.00 και, εάν η ημέρα αυτή δεν είναι εργάσιμη, την πρώτη επόμενη εργάσιμη ημέρα .

Για τα προϊόντα που κατάγονται από άλλες χώρες πλην της Ινδονησίας, οι αιτήσεις πιστοποιητικών υποβάλλονται στις αρμόδιες αρχές του κράτους μέλους κάθε εβδομάδα από τη Δευτέρα έως την Τετάρτη μέχρι τις 13.00 .

Εντούτοις, η πρώτη ημέρα υποβολής αιτήσεων για το έτος είναι η πρώτη εργάσιμη ημέρα του Ιανουαρίου ."-

β ) στην παράγραφο 2, η εισαγωγική φράση αντικαθίσταται από το ακόλουθο κείμενο :

"Τα κράτη μέλη διαβιβάζουν στην Επιτροπή με τέλεξ το αργότερο στις 17.00 της επόμενης ημέρας από την υποβολή της αιτήσεως που προβλέπεται στην παράγραφο 1 πρώτο εδάφιο, και το αργότερο στις 13.00 της Πέμπτης που έπεται της προθεσμίας καταθέσεως της αιτήσεως που προβλέπεται στο δεύτερο εδάφιο της εν λόγω παραγράφου 1, τις εξής πληροφορίες για κάθε αίτηση πιστοποιητικού :".

2 . Στο άρθρο 7, η παράγρφος 1 αντικαθίσταται από το ακόλουθο κείμενο :

"1 . Για τα προϊόντα καταγωγής Ινδονησίας, όταν διαπιστώνεται ότι οι παραγματικά εκφορτωθείσες ποσότητες είναι ανώτερες κατά 2 % τουλάχιστον από εκείνες που καλύπτονται με τα εκδοθέντα πιστοποιητικά εξαγωγής που αντιστοιχούν στα πιστοποιητικά εξαγωγής που δόθηκαν για το ενδιαφερόμενο πλοίο, οι αρμόδιες αρχές του κράτους μέλους θέσεως σε ελεύθερη κυκλοφορία, μετά από αίτηση του εισαγωγέα, επιτρέπουν τη θέση σε ελεύθερη κυκλοφορία των πλεοναζουσών ποσοτήτων εφόσον ο εισαγωγέας καταβάλει εισφορά που καθορίζεται κατ' ανώτατο όριο σε 6 % κατ' αξία, και συστήθηκε εγγύηση για ποσό ισοδύναμο με τη διαφορά μεταξύ της εισφοράς με πλήρη δασμό και της καταβληθείσας εισφοράς .

Τα κράτη μέλη ανακοινώνουν με τέλεξ, για κάθε περίπτωση ξεχωριστά, και το ταχύτερο δυνατό, στην Επιτροπή, τον ή τους αριθμούς των πιστοποιητικών εξαγωγής, την πλεονάζουσα ποσότητα, καθώς και το όνομα του πλοίου .

Η Επιτροπή έρχεται σε επαφή με τις αρχές της Ινδονησίας προκειμένου να καταρτιστούν νέα πιστοποιητικά εξαγωγής .

Η εγγύηση αποδεσμεύεται με την προσκόμιση στις αρμόδιες αρχές του κράτους μέλους θέσεως σε ελεύθερη κυκλοφορία, συμπληρωματικού πιστοποιητικού εισαγωγής για την εν λόγω ποσότητα . Η αίτηση για το πιστοποιητικό αυτό δεν υπόκειται στην υποχρέωση συστάσεως της εγγυήσεως της σχετικής με το πιστοποιητικό που αναφέρεται στο άρθρο 14 παράγραφος 2 του κανονισμού ( ΕΟΚ ) αριθ . 3719/88 και στο άρθρο 4 του παρόντος κανονισμού . Το πιστοποιητικό αυτό εκδίδεται με προσκόμιση ενός ή περισσοτέρων συμπληρωμαιτκών πιστοποιητικών εξαγωγής και ενός ή περισσοτέρων συμπληρωματικών πιστοποιητικών καταγωγής που εκδίδονται από τις αρχές της Ινδονησίας για τις εν λόγω ποσότητες . Το συμπληρωματικό πιστοποιητικό εισαγωγής περιλαμβάνει, στο χώρο 20 μία από τις ακόλουθες ενδείξεις :

- Certificado complementario . Apartado 1 del articulo 7 del Reglamento ( CEE ) no 3668/90

- Supplerende licens . Forordning ( EOF ) nr . 3668/90, artikel 7, stk . 1

- Zusaetzliche Lizenz - Artikel 7 Absatz 1 der Verordnung ( EWG ) Nr . 3668/90

- Συμπληρωματικό πιστοποιητικό . Κανονισμός ( ΕΟΚ ) αριθ . 3668/90 άρθρο 7 παράγραφος 1

- Licence for additional quantity . Article 7 ( 1 ) of Regulation ( EEC ) No 3668/90

- Certificat complementaire . Reglement ( CEE ) no 3668/90, article 7 paragraphe 1

- Titolo complementare . Regolamento ( CEE ) n . 3668/90 articolo 7, paragrafo 1

- Aanvullend certificaat - artikel 7, lid 1, van Verordening ( EEG ) nr . 3668/90

- Certificado complementar . No 1 do artigo 7o do Regulamento ( CEE ) no 3668/90 .

Η εγγύηση καταπίπτει για τις ποσότητες για τις οποίες δεν προσκομίζεται συμπληρωματικό πιστοποιητικό εισαγωγής εντός προθεσμίας τεσσάρων μηνών, εκτός από περίπτωση ανωτέρας βίας, από την ημερομηνία αποδοχής της δηλώσεως σε ελεύθερη κυκλοφοράι που αναφέρεται στο πρώτο εδάφιο .

Κατά την αποδέσμευση της εγγυήσεως, το συμπληρωματικό πιστοποιητικό εισαγωγής αποστέλλεται στον εκδόσαντα οργανισμό το ταχύτερο δυνατό, μετά την καταχώρηση και την θεώρησή του από την αρμόδια αρχή ." Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 17 Ιουνίου 1991 . Για την Επιτροπή

Ray MAC SHARRY

Μέλος της Επιτροπής ( 1) ΕΕ αριθ . L 43 της 13 . 2 . 1987, σ . 9 . ( 2 ) ΕΕ αριθ . L 367 της 29 . 12 . 1990, σ . 8 . ( 3 ) ΕΕ αριθ . L 281 της 1 . 11 . 1975, σ . 1 . ( 4) ΕΕ αριθ . L 353 της 17 . 12 . 1990, σ . 23 . ( 5 ) ΕΕ αριθ . L 356 της 19 . 12 . 1990, σ . 18 .